b"\n_START_ARTICLE_\nSeca de Nert\xc3\xb3briga\n_START_SECTION_\nCronologia\n_START_PARAGRAPH_\nNo se sap amb certesa la data d'inici de les encunyacions, segons les restes monet\xc3\xa0ries trobades hi hagu\xc3\xa9 dues s\xc3\xa8ries d'emissions: Les de despr\xc3\xa9s de l'any 143 aC, i les de final de segle\xc2\xa0ii. El Tresor d'Azaida (Terol), contenia quatre monedes datades en el context de la Guerra de Sertori, el que permet cercar un poc m\xc3\xa9s la cronologia, degueren ser encunyades entre el 83 i el 72 aC. Per tant pertanyerien a alguna de les emissions m\xc3\xa9s recent.\n_START_SECTION_\nMetrologia\n_START_PARAGRAPH_\nLes monedes de Nertobis, tenen una metrologia celtib\xc3\xa8rica, amb un pes mitj\xc3\xa0 de 12,4g (11 exemplars), que progressivament anaren reduint-se, primer a 9,40g (amb 27 exemplars) i per acabar en 6,05 (tres exemplars, semis).\n_START_SECTION_\nTipologies\n_START_PARAGRAPH_\nVa emetre dos s\xc3\xa8ries d'as (en unitats i meitats). En aquestes, hi ha un cap d'home, generalment en barba i amb la inicial de la ciutat en la part esquerra, tamb\xc3\xa9 apareix el s\xc3\xadmbol del dof\xc3\xad; en el rev\xc3\xa9s una figura eq\xc3\xbcestre, concretament un genet llancer (unitats) o el cavall galopant (semis); als peus de l'\xc3\xa8quid est\xc3\xa0 gravat el nom de la ciutat on s'encuny\xc3\xa0, sempre en alfabet ib\xc3\xa8ric. Totes les llegendes s\xc3\xb3n el nom de la seca, pot apar\xc3\xa8ixer com a Nertobis o Nertobi. El primer, normalment apareix en els reversos dels asos; en canvi el seg\xc3\xbcent seria m\xc3\xa9s com\xc3\xba en els semis.\n_START_SECTION_\nEmissions\n_START_PARAGRAPH_\nLa primera emissi\xc3\xb3, efectuada despr\xc3\xa9s del 143 aC, tindria en l'anvers la caracter\xc3\xadstica dels dofins que enquadren el cap nu mascul\xc3\xad amb el signe ib\xc3\xa8ric N darrere; el revers comptaria amb el genet amb llan\xc3\xa7a, baix en alfabet ib\xc3\xa8ric Nertobis. La segona emissi\xc3\xb3, corresponent a finals del segle\xc2\xa0ii aC, compta amb dos tipus de monedes distintes, ja apareix el cap mascul\xc3\xad amb barba en un dels models el bust entre dos dofins i darrere el s\xc3\xadmbol N; en l'altre no hi haur\xc3\xa0 dofins, per\xc3\xb2 apareixer\xc3\xa0 el signe ib\xc3\xa8ric N entre dos gl\xc3\xb2buls, aquesta \xc3\xbaltima, t\xc3\xa9 la particularitat que en el revers hi ha un cavall galopant a dreta, damunt palma entre dos gl\xc3\xb2buls. Sota, sobre la l\xc3\xadnia, inscripci\xc3\xb3 ib\xc3\xa8rica Nertobi; per contra de l'anterior que continua amb el revers caracter\xc3\xadstic d'aquestes monedes, genet amb llan\xc3\xa7a, sobre una l\xc3\xadnia inscripci\xc3\xb3 ib\xc3\xa8rica Nertobis.\n_START_SECTION_\nDispersi\xc3\xb3\n_START_PARAGRAPH_\nS'han trobat diversos exemplars de monedes amb llegenda de Nertobis; en el tresor del poblat ib\xc3\xa8ric d'Azaida (Terol) aparegueren quatre monedes de bronze pertanyents al lot I el qual correspondria a un bot\xc3\xad itinerant, tal vegada d'un soldat. Aquestes datarien del per\xc3\xadode de les Guerres Sertorianes (83-72 aC). Al jaciment de Cabezo de la Minas (Botorrita, Saragossa) serien tres monedes, concretament ases, les que pertanyerien a la seca de Nertobis. En Tarragona s'han recuperat dos asos provinents possiblement del comer\xc3\xa7."